Subject: Kutsume osalema ELi avalikes konsultatsioonides toodete turujärelevalve ja toodete õigusraamistiku teemal!
From: Risto Jõgi - MKM <[email-masked]>
To: <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, "TTJA Info" <[email-masked]>, <[email-masked]>, <[email-masked]>, <[email-masked]>, "KeA Info" <[email-masked]>, <[email-masked]>, <[email-masked]>, <[email-masked]>, <[email-masked]>
Cc: "Triinu Sillamaa - MKM" <[email-masked]>, "Karl Stern - MKM" <[email-masked]>,Evelin Tõnisson - MKM <[email-masked]>
Date: Wed, 26 Nov 2025 11:55:17 +0200

Tere!

Euroopa Komisjon on avanud kaks avalikku konsultatsiooni, mille tulemused
mõjutavad otseselt ELi toodete turujärelevalve ja õigusraamistiku
tulevikku. Teie tagasiside aitab kujundada reegleid, mis mõjutavad
edaspidi ettevõtete igapäevast tööd. Konsultatsioonidele saab vastata kuni
4. veebruarini 2026. Palun levitage infot oma liikmete ja partnerite seas
ning võimalusel esitage ka oma arvamus otse Euroopa Komisjonile. Kui
võimalik, andke ka mulle teada oma põhipunktidest, et saaksin neid arvesse
võtta riigi seisukohtade kujundamisel – viimast palun hiljemalt käesoleva
aasta detsembri lõpuks ning minu kontaktid all.

I.              Konsultatsioon: Turujärelevalve määruse läbivaatamine (EL
määrus 2019/1020)

Vastamiseks määruse sisuga tutvuma ei pea. Konsultatsioon keskendub
eelkõige küsimustele, kuidas on teie hinnangul seni toiminud ELi toodete
turujärelevalve, millised on olnud peamised väljakutsed ning milliseid
muudatusi võiks kaaluda tulevikus.

Küsimustikus palutakse hinnata näiteks:

*	Kas turujärelevalveasutused ja toll on piisavalt tõhusad
kolmandatest riikidest imporditud toodete kontrollimisel?
*	Kas ettevõtjad järgivad turujärelevalveasutuste ettekirjutusi?
*	Kas karistused on piisavad?
*	Milline on olnud turujärelevalve mõju ettevõtete halduskoormusele
ja kuludele?
*	Kas ja kuidas on senised nõuded mõjutanud e-kaubanduse kaudu ELi
turule jõudvaid tooteid?
*	Kas tulevikus peaks ELis olema tugevam keskne koordineeritud
järelevalve või isegi eraldi ELi turujärelevalve amet?

II.            Konsultatsioon: Toodete õigusraamistiku läbivaatamine (New
Legislative Framework ehk NLF)

See konsultatsioon puudutab ELi toodete vastavushindamise, CE-märgise ja
akrediteerimise raamistikku.

Küsimustikus uuritakse näiteks:

*	Kas digitaalne tootepass ja vastavusteabe digitaliseerimine võiks
vähendada ettevõtete halduskoormust ja parandada turujärelevalvet?
*	Millist infot peaks digitaalne tootepass sisaldama (nt
vastavusdeklaratsioon, kasutusjuhendid, ohutusteave, paranduste ajalugu)?
*	Kuidas tagada, et taastatud või oluliselt muudetud tooted oleksid
ohutud ja selgelt eristatavad uutest toodetest?
*	Millised nõuded peaksid kehtima vastavushindamisasutustele ja
nende alltöövõtjatele?
*	Kas CE-märgise kuvamine võiks olla edaspidi ainult digitaalsel
kujul?
*	Kas kolme õigusakti (turujärelevalve määrus, uus õigusraamistik,
standardimismäärus) võiks tulevikus liita üheks sidusaks Euroopa
õigusaktiks?

Kutsume teid ja teie liikmeid kindlasti küsimustikele vastama!

Lisainfo ja ligipääs küsimustikele:

*	Turujärelevalve
<https://ec.europa.eu/info/law/better-regulation/have-your-say/initiatives
/14807-Market-surveillance-and-compliance-of-products-evaluation-and-possi
ble-revision-of-Regulation-EU-2019-1020/public-consultation_et>  määruse
konsultatsioon;
*	Uue
<https://ec.europa.eu/info/law/better-regulation/have-your-say/initiatives
/14715-Product-legislation-ensuring-futureproof-rules-revision-of-the-New-
Legislative-Framework-NLF-/public-consultation_et>  õigusraamistiku
konsultatsioon.

Parimate soovidega,

	Risto Jõgi
toote ohutuse ja tarbijakaitse nõunik
Ettevõtluskeskkonna ja tööstuse osakond
Majandus- ja Kommunikatsiooniministeerium
+372639 7681  <mailto:[email-masked]> [email-masked]
 <https://www.mkm.ee> www.mkm.ee | Suur-Ameerika 1, Tallinn

---

Kiri on saadetud väljastpoolt valitsemisala.  Ärge avage kirjaga kaasa
tulnud linke või manuseid enne, kui olete saatja õigsuses ja sisu
turvalisuses kindel.